ming030890/wiki-yue-high-quality huggingface dataset:
實時電腦圖像

實時電腦圖像（英文：real-time computer graphics）係指實時噉行嘅 CG。
實時運算簡化講即係喺某啲緊湊嘅時間限制下行運算－例如視像遊戲就係實時 CG 嘅一個出名例子，行緊個遊戲程式嘅電腦要係噉按玩家畀嘅 input 計出跟住落嚟要顯示乜圖像，想像玩家撳咗掣要玩家角色向前行一步，隻遊戲顯示嘅畫面有必要跟住變化，而因為玩家可以喺一秒內撳成閒閒哋幾個掣咁多，所以部機就要係噉進行快速運算，計下一刻要顯示乜圖像。
喺 2020 年代，一隻會攞出街賣嘅遊戲閒閒哋會去到成 60 FPS（即係每秒顯示 60 幅唔同嘅影像），所以一部遊戲機或者畀人攞嚟打機用嘅 PC 要以極高速係噉計「下一刻要顯示乜圖像」。
實政圓桌

實政圓桌（英語：Roundtable），係香港嘅商界親中派政團，喺2017年5月7號成立，由田北辰同六個新界西區議員喺退出新民黨之後創立，行溫和親中路線。

歷史
2016年立法會選舉之後，當時有新聞指田北辰（時任公民力量榮譽主席）同葉劉淑儀兩人不和，甚至話田北辰會等埋葉太選完特首之後就走，後來葉劉宣佈參選特首，但係不論民望定係選委嘅支持度都係咁低，最後佢喺2017年3月退出選舉。
喺2017年4月，田北辰終於同其他六個區議員退出新民黨，到5月，佢哋就搞咗實政圓桌出嚟。
2019年嘅區議會選舉，係實政圓桌創立以嚟第一場選舉，佢哋派12人出嚟選，但係有啲區其實同民建聯同新民黨「撞區」，喺香港修例風波仍未平息之下，實政圓桌輸淨2席（蘇嘉雯、徐曉杰成功冧莊），田北辰自己都畀政治素人劉卓裕打落馬，不過呢個成績已經好過舊東家新民黨（新民黨、公民力量喺呢場選舉全軍覆沒）。
到2020年6月，蘇嘉雯退出咗實政圓桌，投向何君堯新界大聯盟陣營，區議員得返徐曉杰一個。
實好禮忠

實好禮忠（1972年10月19號—）係日本足球員，司職後衞，效力過大阪飛腳。
實惠

實惠係香港一間大型家庭用品連鎖店，主要賣傢俬、日用品同電器，而家佢哋喺香港有28間分店同約800名全職、兼職員工。總部位於九龍灣Manhattan Place。
由於佢哋長期喺親中陣營無綫電視嗰度落廣告，所以有啲泛民主派黃色經濟圈支持者將實惠同旗下嘅家匠TMF視為藍店。

歷史
實惠喺1986年開業，母公司實惠集團喺2001年3月被時富投資集團收購，並喺2005年7月改名為時惠環球。最初嘅標誌係屋型。時惠環球嘅母公司係時富集團（並以「時富投資」做控股公司）。
2020年2月，喺武漢肺炎香港疫情影響下，佢哋表示為咗控制成本，已經裁減10%分店人手，而後勤員工喺2月至5月間實行放無薪假，旗下4間分店亦已停業，並考慮即將到期嘅8間分店會唔會續租。

部份社會責任工作
2005年10月，實惠聯同香港基督教服務處同埋香港建築師學會（三思數碼贊助）推動「築動．社群」計劃，幫助貧窮家庭進行室內維修同埋添置家具。

宣傳工作
佢哋曾經請過林曉峰、林嘉欣、王菀之同埋黃山怡幫手賣廣告，近年就搵咗（被指係泛民主派支持者嘅）李佳芯。
實時運算

實時運算最基本上係喺某啲緊湊嘅時間限制下行運算。
例子可以睇吓視像遊戲等技術用到嘅實時電腦圖像。
天愛苑

天愛苑係香港嘅一個居者有其屋屋苑，喺新界天水圍天水圍市地段第13號，天瑞邨旁邊，一共有2座樓，1993年10月28號入伙。呢個屋苑喺居者有其屋第十四期丙、第十四期丁開賣，嗰時嘅開賣價介乎港幣$455,300 - $813,100。
天慈路

天慈路（英文：Tin Tsz Road）係香港新界西天水圍東面一條繞道，連接天水圍東南同北部。呢條路同濕地公園路、朗天路同天祥路路口起咗行車天橋，而行車天橋更連接元朗公路同流浮山，令流浮山嘅車唔需要經元朗市區而直通落馬洲、大欖隧道同上水市區。

歷史
呢條路起嗰時叫P2路，屬於主要幹路，但通車同埋道路命名日期考證唔到，而連接天祥路嘅行車天橋就響1999年開始動工、2001年啟用。
天慈邨

天慈邨係香港嘅一條公共屋邨，喺新界天水圍天喜街9號，一共有4座樓，1997年入伙。
天慶

呢份表表示五個天慶年號對應嘅西曆同干支。
天慈站

天慈站係香港輕鐵一站，代號435，屬於單程車票第4收費區。呢個站為天慈邨同埋周邊地區居民提供服務。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
天慈花園

天慈花園，香港公園之一，遊樂場之一，喺天水圍天慈邨東南外邊，天瑞路同天福路交界，英文叫Tin Tsz Garden。行政上歸元朗區。設施有寵物共享公園、有蔭棚同長椅，以及狗糞收集箱。公園全日開放。歸康樂及文化事務署管。二〇一一年落成。
園約五千四百平方米，成曲尺形，隔天福路，有天水圍單車匯合中心。
圣

圣，唐字，讀屈，係個罕用字。由於中華人民共和國推簡化字，借圣字做聖字先至流行。
甲骨文之圣，雙手掘土，後尾減做單手。楷書右手寫成又。所以，圣同個同掘有關。說文有寫，「圣。汝潁之閒，謂致力於地曰圣。从土从又。讀若兔窟。」汝水同潁水之間，對地用力就叫圣。揚子方言有寫「圣圣，致力無餘功貌。」用盡力無剩咁意思。可見掘圣窟三字，係音義同源，就係喺地用力掘出土。讀音來睇，大宋時編寫廣韻同集韻，都係苦骨切，音窟，並無其他讀法。只有掘一義。
圣字同怪字相近，所又讀做怪。字彙有寫「古壞切，音怪，非。」一般無受過簡化字訓練嘅人，會讀做怪，由來已久。

聖
圣同聖關係不明，或者係草書訛字化成楷書，因而後人不察，拎來做聖嘅俗字。
聖簡化為圣，亦視為簡化字濫用又旁而受到評擊。
土農工商

土農工商係香港俗語，語出2011年4月播嘅香港電視劇《洪武三十二》入便嘅角色朱棣，估計應該係「士農工商」（學者、農夫、工人、生意人）之誤。
土魷

土魷係曬乾咗嘅魷魚，當中細隻嘅又可以叫做吊片，粵菜入面通常用佢做蒸肉餅嘅配料。
土豬

土豬（Orycteropus afer）係管齒目土豬科土豬屬唯一物種，亦係種活化石，只係喺撒哈拉沙漠以南嘅非洲出現。
土遠修平

土遠修平（1990年2月24號—）係日本足球員，司職後衞，效力過盛岡仙鶴，及Verspah Oita。
土館賢人

土館賢人（1992年8月23號—）係日本足球員，司職中場，效力盛岡仙鶴。
土鏈

啲順坡泥土嘅層序表現為土鏈，因譬如沉澱、浸湆、徑流等等各種過程角力造成嘅平衡而形成。
土鏈係一迾從相同母質共同發育嚟嘅、隨地形起伏而更替嘅泥土。由於從橫斷面睇嚟似鏈條，所以叫做土鏈。
土風舞

土風舞（英文：folk dance），又叫民俗舞或者民族舞，泛指世界各方唔同民族流傳嘅傳統舞蹈。到咗現代，土風舞好多時都係節慶、祭典或者其他特別儀式嗰陣跳嘅，而且啲人跳起上嚟多數都會配合返自己特色傳統服裝嚟跳。
太谷

太谷係中國山西晉中一個縣，總面積1034平方公里，人口30萬。
太陽一樣

《太陽一樣》係台灣歌手劉文正出嘅錄音室唱碟。喺1983年由金聲唱片發行。

簡介
呢張唱碟收錄咗12隻歌。
太行山

太行山（粵拼：taai3 hang4 saan1）係華北一條山脈，喺山西、河北、河南交界，大約長四百幾公里，高1500-2000米。
太行山隧道

太行山隧道喺石太客運專線井陘北－陽泉北區間，河北－山西兩省交界處，係中國第二長鐵路隧道，全長27.839公里，2005年6月11號開工，2007年12月22號全線貫通。並於2009年1月1號投入使用。
呢條隧道係石太客運專線嘅重點控制工程，係當時中國設計嘅最長山嶺隧道。

工程特性
隧道穿越海拔1311米嘅太行山山脈主峰越宵山，最大埋深445m。佢係雙洞單線隧道，兩線間距35m，每隔420m設置一橫通道溝通兩線隧道。
隧道中主要部分做無砟軌道，太原側出口處有少部分有砟-無砟過渡段，如下表。

施工方法
隧道採用鑽爆法施工。隧道採用1個進口，9個斜井，1個出口共11處施工通道，喺24個工作面上同時施工嘅施工方案，加快施工速度。

標段劃分
太行山隧道喺施工時分做5個標段施工。
太豐匯

太豐匯（英文：The Bay Hub）係香港九龍九龍灣一座寫字樓，喺啟祥道17號，2016年起好，高27層。
大樓起好嗰陣係叫高銀金融國際中心（英文：Goldin Financial Global Centre，又叫高銀金融環球中心），曾經係高銀金融嘅總部。因為大樓易手畀太盟投資集團同豐樹集團，喺2024年3月1號易名。
太陰日

太陰日示意圖。裏頭藍色係地球，灰色係月球（移動前後）；灰色箭頭表示一太陰日當中地球轉有嘅角度。地球表面淺藍色表示啲潮水高低。
太陰日係諸多描述地球自轉週期嘅方式之一。佢嘅定義方式係參照月球上高一點作為參考點，地球自轉一輪重新對到同一點嘅週期。地球上睇，就係特定笪埞兩次月光升起抑或兩次中天之間嘅時間週期。喺個週期之中，雖然地球對月球有潮汐鎖定，月球都會因為圍住地球公轉而致使參考點順住地球自轉方向喐動少少（即順行），所以太陰日一週轉嘅度數要多過地球自轉360度（即恆星日）少少，甚至乎仲要多過太陽日嘅。呢個週期通常長過24小時嘅地球太陽日50分鐘。
由於月球對地球表面啲水嘅引力影響比較大，所以太陰日同潮水週期關係好大，經常用喺描述潮水模式上邊。嗰陣時，一個潮汐太陰日就對應一眼子。
小堀幸

小堀幸 ，係日本嘅一個女藝人同埋配音員。
小天使翠鳳蝶

小天使翠鳳蝶（Papilio palinurus）係鳳蝶科下嘅一種蝴蝶。
小太空

《小太空》（英文：Little Outerspace）係臺灣歌手詹雯婷嘅第1張錄音室專輯，發行日期係2017年6月19號。
小堀友里繪

小堀友里繪 ，係日本嘅一個女藝人同埋配音員。
小太陽

《小太陽》係首1970年代嘅香港兒歌。由顧嘉煇作曲，鄭國江填詞，由路嘉敏用廣東話唱出。首歌嘅詞唱出嚟嘅時候字正腔圓，冇變音變調。

內容
首歌講太陽似紅花又似南瓜，掛喺天上面，成日都好開心，「我」有好鍾意佢，月光落山日頭又返嚟，日日都係咁。有擬人法嘅描寫同埋感情嘅想像，歌詞絕大部份都係用書面語寫成嘅。
小塚和季

小塚和季（1994年8月2號—）係日本足球員，司職中場，效力山口雷法。
小夜曲

呢幅油畫描繪一個彈緊小夜曲嘅男人。
小夜曲（英文：serenade）係指為咗某個人或者物而作或者表演嘅音樂，通常氣氛平靜輕快。小夜曲出名嘅例子可以睇吓莫札特嘅《第 10 號小夜曲》。
喺歐美地區，小夜曲傳統上一個常見用途係男士為咗氹自己心儀嘅女士開心，而為咗嗰位女士演奏演唱嘅。
小夢大半

《小夢大半》係中國歌手陳粒出嘅第二張錄音室唱碟。喺2016年7月26號由上海趣果文化傳媒工作室發行。

簡介
呢張唱碟收錄咗10隻歌。
安川有

安川有（1988年5月24號—）係日本足球員，司職後衞，效力松本山雅。
安岳

安岳（韓文：안악군／安岳郡 Anak gun */?）係朝鮮民主主義人民共和國黃海南道嘅一個郡。
安崎

安崎（英文：Babymonster An；1996年5月13號—；本名陳雅馨）係中國大陸女歌手同舞者，所屬經紀公司係匠星娛樂，佢做過女子音樂組合Hickey喜祺同THE9嘅成員兼隊長。
安州

安州（粵拼：on1 zau1，越南文：Yên Châu）係越南山羅下轄嘅一個縣。
安巴省

安巴省（阿拉伯文：الأنبار‎‎）係中東國家伊拉克嘅十九個省之一。
安山

安山（on1 saan1）（韓文：안산시／安山市 Ansan si */?）係韓國京畿道西南面嘅城市。佢嘅北面係始興、南面係華城、東面係軍浦。
安帝古倫拍賣行

安帝古倫拍賣行（Antiquorum）係間瑞士拍賣行，由Osvaldo Patrizzi嚮1974年創立，專門拍賣古董名牌鐘錶；嚮日內瓦、紐約、洛杉磯、巴黎、慕尼黑、米蘭、倫敦、香港、上海、東京、莫斯科都有寫字樓；佢哋喺香港嘅代表係Mary Lee，做過佳士得嘅鐘錶拍賣部。

賣過
2009年3月，甘地遺物包括眼鏡、陀錶、碗碟、涼鞋咁。
安希婷

安希婷（英文：Evelyn On，1997年3月25號—），原名楊芷君，係香港女藝人，入行前做緊紋身師，2017年簽約耀榮文化而正式出道，主要做模特兒同演員工作，2018年贏咗第一屆香港紋身小姐冠軍。2021年參加ViuTV選秀真人騷《全民造星IV》，30強止步。
天文臺道

天文臺道（英文：Observatory Road），係香港九龍尖沙嘴嘅一條馬路，由漆咸道南開始，去到天文臺圍。街名係嚟自香港天文台。
天星小輪

天星小輪係香港歷史悠久嘅渡海小輪公司，喺維多利亞港兩岸服務，由香港島來往九龍。
天星小輪係旅客遊覽維多利亞港最好嘅方法，近年更俾國家地理旅遊雜誌寫係「人生50個必到景點」之一，同埋俾美國旅遊作家協會（Society of American Travel Writers）選做「全球十大最精彩渡輪遊」嘅第一。

收費
收費以港元計算，由2012年6月24號起生效：
65歲以上人士出示長者咭或香港身份證可以免費搭船；由2012年6月24號起，長者用長者八達通亦都可以免費搭船。
殘疾人士一定要出示殘疾人士登記證先可以有搭船優惠，而用「殘疾人士身分」個人八達通卡嘅殘疾人士會收成人船費。
政府批准天星小輪嚮2008年4月1號開始，成人票價由$5.3元加到$6。天星小輪話，中環天星碼頭搬咗之後，客量跌咗15%。
由2009年3月29號起，批准天星小輪（尖沙咀↔中環／灣仔）加價。

戰前發展
大約嚮1888年（另一講法係1871年），一位波斯拜火教（即祆教）教徒Dorabujee Naorojee Mithaiwala開咗九龍渡海小輪公司來往尖沙咀同中環。1898年，九龍倉集團收購九龍渡海小輪公司，並改名做「天星小輪公司」。
天星小輪開嗰陣，只係得5艘燒煤炭發動嘅單層船隻。嗰時渡輪班次係40分鐘一班，穿梭中環同尖沙咀，船費係每人港幣5仙（HK$0.05）。
1904年，天星小輪嚮當時嘅九龍角（家下尖沙咀天星碼頭及海運大廈一帶）起新嘅天星碼頭，到1906年4月1號起好。同年9月18號，九龍角天星碼頭俾颱風吹壞左，到1911年先重新恢復。
1916年，近尖沙咀天星碼頭嘅尖沙咀火車站起好，令乘客量大幅上升。
1918年，用燃燒煤塊製造蒸氣來郁嘅機動輪船正式啟用，被叫做「過海火船」。自此，各小輪嘅命名都以「星」字編排。
1920年初，買到由黃埔船塢製造兼自己設計嘅5艘單層小輪船，合共可載286人。
1924年、1926年及1928年，陸續增加5艘可載555人嘅雙層小輪船。
1933年，天星小輪攞到來往尖沙咀至中環航線嘅專營權。同年，天星小輪引入佢第一艘用「電星」命名嘅柴油內燃機輪船。
第二次世界大戰期間，日本嚮1941年攻打香港，儘管戰情嚴重，機槍及砲彈聲係咁響，天星小輪仍決定將渡輪服務維持到12月12號朝早10點正，喺英軍嘅控制下，疏散仲喺九龍半島嘅難民，軍隊同要員。之後，天星小輪嘅服務停咗三年零八個月，係成立以來最長嘅停頓。受戰火影響，電星號、北星號俾日軍打沉，而天星號、午星號、夜星號亦沉沒喺大海中。
至1949年，天星小輪恢復到6艘小輪航行。

戰後發展
1966年4月，天星小輪因將頭等船費加價5仙（由2毫加到2毫5仙），事件引起市政局民選議員葉錫恩嘅關注同蘇守忠等嘅絕食抗議，之後更觸發九龍區嘅騷亂同暴動，當時嘅紅磡渡輪服務亦一度被逼中斷，事件去到4月10日先告一段落，之後叫做天星小輪加價事件。
1967年5月，由於發生六七暴動，港島北岸實施宵禁，所有渡輪服務暫停。後嚟，中環至尖沙咀航線喺同年6月恢復有限度服務，但係中環至紅磡航線就一直停航，直至1975年11月配合紅磡火車站開業先至重新提供服務。
1972年、1979年、1989年、1997年，香港三條海底隧道及地鐵分別啟用。天星小輪雖然面對過海隧道巴士同地鐵加入競爭，但仍憑佢相對低廉嘅收費同唔使塞車嘅優勢，每日仍吸引超過70000名乘客搭。
1998年，天星小輪有限公司成立100周年紀念，當時嘅郵政署亦為此發行紀念郵票。
1999年4月1日，天星小輪接辦原本由油蔴地小輪經營嘅紅磡至灣仔航線。
2003年開辦叫做「天星維港遊」嘅海上遊；遊客可搭仿照1920年代設計嘅天星小輪「輝星號」暢遊維多利亞港。
2005年6月8號，政府撥款2.7億元將尖沙咀天星碼頭隔離嘅巴士總站搬去尖東永安廣場隔離嘅新交通交匯處，預計2009年落成啟用，而原址就改成廣場。但直至2011年3月，天星碼頭巴士總站重有巴士做總站。
2006年11月12號，往返中環嘅渡輪服務由本來嘅愛丁堡廣場碼頭改去中環碼頭7號同8號碼頭，受影響嘅包括中環↔尖沙咀、中環↔紅磡渡輪服務同天星維港遊嘅渡輪服務。
2011年3月31號，由於長期虧蝕，天星碼頭最後一日提供紅磡至灣仔以及紅磡至中環兩條航線，之後兩條航線因為冇人接而停航。

保留舊中環天星碼頭事件
内文：2006年保留舊中環天星碼頭事件
2006年尾，服務49年嘅愛丁堡廣場碼頭俾香港特區政府收番，引發一連串示威、靜坐等抗議事件。最後房屋及規劃地政局局長孫明揚堅持拆，之後碼頭俾圍板封鎖，之後拆埋，而被受關注嘅鐘樓部分就棄置喺屯門堆填區，當中更搞到香港立法會休會辯論，同埋令行政長官曾蔭權嘅民望一度下跌。2006年11月12號，由尖沙咀往返中環嘅渡輪服務由本來嘅愛丁堡廣場碼頭改為中環七號碼頭。

近代船隊
天星小輪屬下船隻，個名都有「星」字，現時船隊就由12艘燒柴油嘅內燃機雙層船隻組成。嚮1989年加入服務嘅最新船隻「金星」和「世星」，載客量係762人（包括下層企位），其餘船隻就載客552人。天星小輪已經喺所有小輪上層嘅頭、尾端船艙，裝咗冷氣。
天文導航

天文導航（英文：Celestial navigation）係用天文觀測（包括天體同埋地平線）去幫船隻定位導航嘅技術。
天文志

天文志，天文書一種，記入史書，歸志類。
天文志會講解天官，記錄異變。史記天官書為首例，漢書起就天文志個名，歷代沿用。宋書、晉書、隋書都有天文志。
律曆志都與天文相關，然而律曆志偏重天文推算。同觀天嘅天文志唔同。
天文測量學

天文測量學（英文：astrometry）係天文學入邊嘅一個分支，主要係量度宇宙入邊恆星同其他會郁嘅天體嘅距離同動態。
天文單位

天文單位（粵拼：tin1 man4 daan1 wai2）係個長度單位，大約係地球同太陽之間嘅遠。以前曾經定佢係1495億9787萬0691米，上下差30米，即係大約1億5千萬千米。喺2012年8月嘅國際天文學大會（IAU）第28屆全體會議入面，天文學家投票將天文單位固定咗喺149,597,870,700米。由嗰時起天文單位唔再同地球同太陽之間嘅實際距離掛鈎。

基礎
睇埋：地球軌道
天文單位個名由英文 astronomical unit 譯過來，符號AU、au、a.u.或者ua等等。
天文學家

天文學家係鑽研天文嘅人。
天文原本係分類同描述天空嘅現象，而天體物理學家就試下解釋呢啲現象同物理定律間有乜唔同。不過到咗今時今日已經無分別。因為專業嘅天文學家都係大學或研究機構嘅學者，受過好多天文同物理訓練。
天文學大成

《天文學大成》（Almagest）係古羅馬希臘裔學者托勒密（Ptolemy）喺西元 150 年寫嘅一本天文學著作。
小澤雄希

小澤雄希（1983年10月4號—）係日本足球員，司職後衞，效力過VV SHO，水戶蜀葵，湘南比馬，SC相模原，及讚岐卡馬達馬尼。
小熊座

小熊座（Ursa Minor）係家下八十八西洋星座之一。佢響天球北部，佔天球面積256平方度。地球北半球來講，小熊座係夏天嘅星座，即係夏夜會見到。肉眼可以睇到嘅星，約莫20粒到。有一到四等星7粒，即係有2等星2粒、3等星1粒、4等星4粒。

史
小熊座係古希臘托勒密所編嘅托勒密48星座之一。
小濱

小濱係日本福井縣一市，人口約莫3.2萬。
小濱嘅日文名同美國第44任總統奧巴馬嘅英文名，都係拼做Obama。
小瀝源路遊樂場

小瀝源路遊樂場，香港公園之一，遊樂場之一，喺沙田小瀝源路一號，英文叫Siu Lek Yuen Road Playground。行政上歸沙田區，香港康樂及文化事務署管。設施有草地滾球場、網球場、壁球場、單車徑、單車場。
一九九四年開，佔地三公頃四，喺小瀝源渠與小瀝源路之間，由大涌橋路起，中間過插桅杆街，一直伸到沙田圍路。
小澤通宏

小澤通宏（1932年12月25號—）係日本足球員，司職中場，曾經喺1956～1964年間爲日本足球代表隊出場36次，重參加過1956年夏季奧林匹克運動會。
小澤龍己

小澤龍己（1988年2月6號—）係日本足球員，司職前鋒，效力過FC東京。
小瀝源

小瀝源係香港新界沙田區一條村，叫小瀝源村，喺圓洲角東面，近住而家沙田第一城。
舊時小瀝源自己獨立成區，係瀝源九約其中一個，叫小瀝源約，範圍重包埋隔籬嘅插桅杆、十二笏、牛皮沙、大藍寮、石古壟、黃泥頭、觀音山、芙蓉別、茂草岩、老鼠田、南山、花心坑、梅子林十幾條村。
小烏鵰

小烏鵰（Clanga pomarina），又叫小花雕，係鷹科花鵰屬嘅一種雀，主要分佈喺東歐到非洲地區。
地心洪爐

《地心洪爐》係衛斯理系列嘅小說，由香港科幻小說作家倪匡所寫，系列編號013。故仔講有外星人想控制地心嘅壓力觸發大地震毀滅地球。
小說入面有一個出名錯誤，就係話南極有白熊。呢個錯誤同四十幾年後時任香港民建聯副主席張國鈞搞錯話「北極人少企鵝多」有異曲同工嘅地方。
地底奇人

《地底奇人》係衛斯理系列嘅小說，由香港科幻小說作家倪匡所寫，系列編號002。故事連載嗰陣叫《紙猴》，《地底奇人》係《紙猴》上半部份，下半部份收錄到《衞斯理與白素》。《地底奇人》嘅「地底」，查實係指傳統幫會。白老大、白奇偉同白素三父女頭一次出場。
地形

地形，又叫地貌，係地理學入面指一個地方嘅自然外貌，唔同嘅地形可以組成地勢。
地平經度

地平經度（Azimuth）係地平坐標系統嘅角測量。方法係將由觀察者到目標點嘅向量垂直投影喺參考平面上，之後喺投影向量同喺參考平面上一個參考向量之間產生嘅角度，就係地平經度。
地平線

地平線，天地分界綫，即係地面同個天之間嘅分隔線。皆因陸地上面都有山同建築物等等嘅嘢擋住，真正嘅地平線多數要向住個海望先至見到。
地平說

地平說（英文：flat earth）係指「相信地球係平」嘅諗法。到咗廿一世紀初，地平說已經畀科學界一致視為錯誤。
地形學

地形學（Geomorphology），又叫地貌學，係自然地理嘅分支學科，研究地球地形。
安齊歌戀

安齊歌戀 ，係日本嘅一個女演員。

拍過嘅作品一覽
呢個表唔完整，歡迎加料。
宋世廉

宋世廉（英文：Sung Shih Lian，1922年—2013年2月1號），原籍中國福建莆田，馬來西亞居鑾中華中學（鑾中）第十二任校長（1971年至1980年）。佢嘅教師生涯達32年。1981年因健康理由卸任，由陳詩聖接任。1983年移民美國。
宋世廉卸任後心繫鑾中，2008年6月由仔宋健人轉捐美金4100折合馬幣14000餘元，冠名「宋世廉校長清寒助學金」。
2013年2月1號，宋世廉逝世，終年91歲。
安養

安養（on1 joeng5）（韓文：안양시／安養市 Anyang si */?）係韓國京畿道嘅特定市，位置喺首爾同埋水原之間。安養市依家嘅市長係崔大鎬（최대호）。
安魂彌撒曲

喺音樂，安魂彌撒或者安魂彌撒曲（英文：requiem mass），又叫安所彌撒或者安所彌撒曲，係種音樂類型，彌撒曲（mass）一種；本來係為安息彌撒配嘅成套彌撒曲（mass setting），亦即係理論上安魂彌撒曲照計應該可以喺安息彌撒用，但係傳統嘅安魂彌撒曲用嘅係梵蒂岡第二屆大公會議之前嘅形式，同現時天主教實際用嘅版本唔同。
後期嘅安魂彌撒曲有啲並唔跟天主教傳統，而係寫畀新教，再後來，喺現代，更加有完全冇宗教意義嘅安魂彌撒曲出現。

參考書目
主徒會 (2001年1月1號)。《天主教英漢袖珍辭典》 (香港中文)。恒毅月刊社。喺2024年9月7號搵到。

彩虹天主教英文中學 (無日期)。〈音樂術語〉 (香港中文)。喺2024年8月9號搵到。

課程發展處藝術教育組 (2023年9月)。〈音樂科學與教常用英漢辭彙〉 (PDF) (英文、香港中文)。教育局。喺2024年7月22號搵到。
宋主喜

宋主喜，係大韓民國嘅一個女藝人同埋歌手。
安龍

安龍係中國貴州黔西南下轄嘅一個縣，有2238平方公里咁大。
安齊拉貝

安齊拉貝係馬達加斯加第二大城，華圖卡南卡拉特拉區首府，人口24萬。
安齋由香里

安齋由香里，係日本嘅一個女藝人同埋配音員。
宮田幸季

宮田幸季 ，係日本嘅一個男配音員。

配音作品一覽
呢個表唔完整，歡迎加料。
宮田和純

宮田和純（2001年4月28號—）係日本足球員，打前鋒位置，效力FC東京。
宮田孝治

宮田孝治（1923年1月15號—）係日本足球員，司職中場，曾經喺1951～1954年間爲日本足球代表隊出場6次。
宮若

宮若係日本福岡縣一市，人口約莫3.1萬。
宮澤裕樹

宮澤裕樹（1989年6月28號—）係日本足球員，司職中場，效力北海道札幌岡薩多。
宮瀬玲奈

宮瀬玲奈係日本女配音員，係虛擬聲優偶像團體22/7嘅成員，擔任22/7角色立川絢香。
宮粉羊蹄甲

宮粉羊蹄甲（粵拼：gung1 fan2 joeng4 tai4 gaap3；學名：Bauhinia variegata）；又叫宮粉紫荊（gung1 fan2 zi2 ging1）；佢係蘇木科羊蹄甲屬嘅落葉喬木仔，原產地喺中國南邊、印度同馬來半島地區。

形態
呢樖嘢一般有7米高到，單葉互生，樹葉好似個腎嘅樣噉，葉色係淺綠色，葉面比較光滑。而花嘅方面，佢係總狀花序，一般生喺樹頂或樹杈嗰度，花瓣有5嚿，而花色係粉紅或淡紫色，都幾有花香吓，入面有5嚿雄蕊，其中有1嚿有深紅色嘅條紋響度。而花期方面，佢每年3——5月落咗葉之後先至開花。

適應環境
呢樖嘢鍾意有陽光同濕暖嘅氣候嗰度生，雖然佢唔禁（kam1）凍，但佢禁（kam1）又濕又肥兼排水比較好嘅泥嗰度生。

用途
呢種植物嘅花、花芽、嫩葉同佢嘅果仔都可以食得，同時佢嘅根皮重可以做藥，可以醫消化唔好嘅病。

綠化
廣州四圍種咗好多宮粉紫荊做綠化。天冷到開春之間，好啱賞花嘅地方包括流花路、雲城東路、雲城西路、齊心路、花城大道、臨江大道、海珠湖、海珠濕地、白雲路、東湖路、黃埔大道、水秀一路、花地河兩岸、閱江路、增城新城大道、增城荔城街佑府路、麓湖公園、華南農業大學、天河公園、珠江公園、燕嶺公園、白雲湖、城市兒童公園、生物島攬勝園、穗東街夏園湖、蓮花山明花園、大學城、大象崗森林公園、沙頭江景賞花長廊、南沙天后宮、南沙兒童公園、荔湖公園、正果鎮月亮灣公園、清水公園、仙村鎮仙村花園、大夫山森林公園、海鷗島森林公園、白江湖森林公園、十八羅漢松森林公園。
宮田直樹

宮田直樹（1987年11月6號—）係日本足球員，司職中場，效力過岡山綠雉，松本山雅，及沼津青藍。
大同中學

廣州大同中學，喺廣州白雲區竹料。
上海市大同中學，喺上海黃浦區。
廈門大同中學，喺廈門思明區。
臺北市立大同高級中學，喺臺北中山區。
香港大同中學，已消失，舊時喺香港九龍塘。
大同市

大同（粵拼：daai6 tung4）喺中國山西，家下係地級市，叫大同市。
大同教

大同教，又譯巴哈伊信仰，係亞巴郎諸教其中一隻，19世紀由伊朗人巴哈歐拉創辦，教義係實現世界大同。
大同新邨

大同新邨（英文：Cosmopolitan Estates）係香港九龍大角嘴一個私人住宅屋苑，1974年到1976年起好，原址係大同船塢。
大同新邨一共有15座樓，分佈喺大全街、埃華街、角祥街，高12層，每層多數12伙，總共2,125個住宅單位。
大同縣

大同縣係中國山西大同一個縣，總面積1501平方公里，人口17萬。
娜奧美屈絲

娜奧美屈絲（Naomi Ellen Watts，1968年9月28號—）係英國女演員，最出名演出係2012年電影《海嘯奇蹟》。
娜華蒂露娃

娜華蒂露娃（英文：Martina Navrátilová ，1956年10月18號—）係一個捷克裔美國女網球手，喺1975年出道。
娜奧美金寶

娜奧美金寶（英文：Naomi Campbell，1970年5月22號—）係英國超級模特兒，1987年出道。佢本身係牙買加黑人，倫敦出世。
娜奧美史葛

娜奧美史葛（英文：Naomi Scott，1993年5月6號—）係英國一個女演員同埋歌手。
娜芙蒂蒂

娜芙蒂蒂（粵拼：naa4 fu4 dai3 dai3，Nefertiti，前1370年—前1330年）係古埃及法老阿肯那頓個王后，搞過宗教革命，只係畀國民拜阿頓（古埃及神話一位太陽神）。
娜塔莎卡普斯基

娜塔莎卡普斯基（德文：Natascha Kampusch，1988年2月17號—）係奧地利一位電視節目主持，因為10歲嗰陣畀人綁架，困咗8年先至走得甩而出名。
娜塔莎里察遜

娜塔莎里察遜（Natasha Richardson，1963年5月11號—2009年3月18號），係英國女演員，1986年出道，代表作有《魂斷仲夏夜》嘅瑪麗雪梨、舞台劇《歌廳》同埋《天生一對》，1998年攞過東尼獎嘅最佳音樂劇女主角，2009年因為滑雪意外而死。

家族
娜塔莎里察遜出身於電影世家，老豆東尼里察遜係一位幾出名嘅電影導演，代表作係1963年嘅《風流劍客走天涯》，而呢套片仲令佢攞到奧斯卡金像獎最佳影片；阿媽雲尼莎烈姬芙係資深女演員，代表作為《春光乍現》、《茱莉婭》等等，攞過奧斯卡最佳女配角、艾美獎最佳女主角同埋女配角、金球獎最佳女配角同埋東尼獎最佳舞台劇女主角；細妹朱莉里察遜都係演員，代表作為《凹/凸容醫》；而阿公米高烈姬芙都係演員。

經歷
後生嘅娜塔莎里察遜
娜塔莎里察遜1963年響倫敦出世，有兩個細妹朱莉同埋嘉芙蓮，原名娜塔莎珍里察遜。
響1986年，娜塔莎里察遜正式出道，同年憑住《魂斷仲夏夜》嘅瑪麗雪梨一炮而紅，兩年之後又出咗另一個代表作《紅色鐵金剛勇破爆炸黨》嘅派翠西亞赫茲。1990年，佢同製片人羅拔霍士結婚，但係響1992年就離婚。而響1991年，老豆東尼里察遜因為愛滋病而過身，所以娜塔莎里察遜之後籌款籌咗成幾百萬，而所有籌返嚟嘅錢就全部捐畀美國愛滋病研究基金，一齊對抗愛滋病。
1993年，佢憑住舞台劇《安妮克莉絲蒂娜》攞到劇院世界獎。第二年，佢同愛爾蘭男演員里安納遜結婚。1998年，佢以舞台劇《歌廳》攞到東尼獎嘅最佳音樂劇女主角。但係進入千禧年代之後，娜塔莎里察遜嘅代表作少咗。
響2009年3月16號，娜塔莎里察遜響加拿大蒙特利爾一個滑雪場上面唔小心跌親，初時仲行得走得，但係返翻去酒店之後頭痛得好犀利，畀人緊急送去響曼克頓Lenox Hill醫院。雖然全部屋企人都過嚟醫院陪佢，但娜塔莎里察遜響3月18號死咗，終年四十五歲。
大數據

（英文：Big data），又叫做巨量資料，意思係傳統數據處理應用軟件唔夠處理佢哋大或複雜數據集嘅術語。大數據都可以定義係嚟自各種來源嘅大量非結構化或結構化數據。從學術角度嚟講，大數據嘅出現促成咗廣泛主題嘅新穎研究。噉亦導致各種大數據統計方法嘅發展。大數據並冇抽樣；佢只係觀察同追踪發生嘅事。因此，大數據通常包含嘅數據大細超出咗傳統軟件喺可接受嘅時間內處理嘅能力。由於近期嘅技術進步，發布新數據嘅便捷性以同全球大多數政府對高透明度嘅要求，大數據分析喺現代研究中越來越突出。
大數

大數，就係萬以上嘅數，亦都叫天文數字。廣東話大數講法同中文一樣。古代好少機會用大數，不過現代科學發達，好易會遇到爾啲天文數字。不過，大數寫法毋只一種，有時會搞到好亂。

萬進法
最清楚係用萬為單位，萬嘅萬倍係萬萬，萬萬嘅萬倍係萬萬萬，萬萬萬嘅萬倍係萬萬萬萬，如此類推。呢種方法流行響國共內戰之前。古代成日會寫帶甲百萬，大清馬關條約賠款二萬萬両白銀，到戰前四萬萬同胞，都係用呢種寫法。

黃帝法
另一種就係萬以上用億、兆、京、垓、秭、穰、溝、澗、正、載呢十個字表示，呢個方法表示個數唔係獨一無異嘅。古書《五經算術》參考前人各書，就歸納做上數，中數同下數三種記法。記載如下：
按黃帝為法，數有十等。及其用也，乃有三焉。十等者，謂「億、兆、京、垓、秭、穰、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。
億兆京垓秭穰溝澗正載，十個字順住來排。下數係用十進，後字係前字十倍，例如億係萬嘅十倍，兆係億嘅十倍，如此類推。呢套係三種之中最細，響大清時都有用，而香港同中國大陸家下有啲單位都係用呢套，好似兆赫就係10⁶赫。萬進嘅後字係前字萬倍，好似億係萬嘅萬倍，兆係億嘅萬倍，家下香港同台灣都係用呢套。中數係萬萬進，後字係前字萬萬（108）倍；中國大陸淨用萬同億，而1012叫萬億，有啲似中數。而上數係平方進，後字係前字平方，好似億係萬嘅自乘，兆係億嘅自乘，如此類推。

阿剌伯數字
用阿剌伯數字寫大數好多時會加撇，原意係等個數一睇就知點讀，唔使慢慢數，但係因為英文係千進而中文係萬進，加撇本來中英文係唔同撇法，中文每四組數字一撇，英文每三組數字一撇。例如，一億嘅中式寫法本來係 1,0000,0000，一睇就知係一億。
可能因為早期嘅個人電腦唔可以改幾多組數字一撇，中式撇法約莫喺個人電腦出現嘅同期開始少見，到後來主流操作系統同程式語言都可以改用中式撇法已經太遲，中式撇法基本上已經消失。相反，印度雖然都係用英式撇法，就算係而今，佢哋喺十萬（印度英文：lakh）同一千萬（crore）兩個位右面都仲係會加撇。
大斑啄木鳥

大斑啄木鳥（Dendrocopos major）係啄木鳥科啄木鳥屬一個品種，分佈喺歐亞大陸。
大數定律

喺統計學入面，大數定律（英文：Law of large numbers）係指重複做同一個實驗，樣本數量越多，咁啲結果嘅算術平均值就有越大嘅機會接近個期望值。

基礎
睇埋：概率論
想像家陣掟一個冇做手腳（出公出字概率一樣）嘅銀仔，掟嘅次數係 。一般直覺認為，如果  嘅數值極大（），噉嗰  次掟銀仔嘅結果應該會有一半係公一半係字；而且  嘅數值愈大，「出公嘅次數」同「出字嘅次數」之間嘅比例應該會愈嚟愈接近 1。
又想像家陣擲一粒（冇做手腳嘅）六面骰仔擲  咁多次，噉嗰  次擲骰仔嘅結果嘅平均值（樣本平均值；sample average / observed average）正路會隨住  變得愈嚟愈大，而接近 3.5（理論上嘅平均值）－
喺比較嚴格嘅定義上，大數定律講嘅嘢如下：依家有一連串獨立同分佈（iid）嘅隨機變數 （意思即係指呢啲變數之間獨立，而且概率分佈一樣）；只要 （ 嘅期望值）唔係無限大，噉  實際觀察到嘅樣本平均值（）
會隨住  變大而接近 。大數定律嘅諗頭源於直覺，但喺實際嘅觀察上經已受到證實，

分類
進階嘅分析仲會分弱大數定律（weak－「趨近樣本平均值有咁上下概率會發生」）同強大數定律（strong－「趨近樣本平均值係一定會發生咁滯」）。
大斑獛

大斑獛（獛，音「撲」，部首有用作「豸」，Genetta tigrina）又叫非洲獛，係靈貓科食肉目哺乳動物，同其他靈貓一樣，夜行同住喺樹上。同果子狸有親戚關係。分布喺非洲一帶，亦有人將佢引入美國做寵物。
大斑躄魚

大斑躄魚（學名：Antennarius maculatus）係躄魚科躄魚屬嘅其中一個種。
大新

大新縣：廣西壯族自治區崇左市嘅一個縣。
大新路：全中華地區有好多條大新路。
大新街道：中國廣東省廣州市嘅一個基層政區。
大新銀行：香港嘅一間銀行。
大新公司：喺民國時期，中國上海四大百貨公司嘅其一公司。
大新電視台：廣西崇左地區屬下嘅縣級電視台。
大新台：廣西崇左屬下嘅縣級頻道。
射龍門

射龍門係華人常見嘅啤牌遊戲，玩家人數冇限制。玩法係由玩家抽三隻牌，如果第三隻牌嘅點數響頭兩隻牌之內就係贏，響頭兩隻牌之外就係輸，同頭兩隻牌其中一隻一樣就輸雙倍。
將

將／帥，係象棋其中一種棋子，代表戰場上嘅將軍，係成盤棋最重要嗰隻，玩家要保護自己隻將（帥），同時要食到人哋隻帥（將）為之贏。
將軍只能夠喺自己個「九宮格」入面前後左右行，每次行一格。
如果雙方嘅將軍喺同一條線，同埋佢地之間無任何棋子阻隔，就可以直接用自己嘅將軍食咗對方嘅將軍，呢個操作叫做飛宮。
將來式

喺語言學上，將來式（粵拼：zoeng1 loi4 sik1 | 英文：future tense）係一種時態，將描述緊嘅事置身喺「將來嘅時間」。

示例
内文：時態
以英文為例，假設唔當文法體（包括進行式同完成式）係時態嘅一部份，英文喺構詞上得過去同非過去兩個時態。而英文雖然有方法表達「件事將來發生」嘅資訊，但佢哋冇任何動詞係「如果係將來發生，就要做詞形變化」嘅，只係掕 will 呢隻情態動詞喺前面：
第一句係現在，而第二句係將來，表示緊相當於粵語「我將會去食嗰一盤沙律」噉嘅意思。
有啲語言嘅時態系統可能會同英文好唔同。例如有啲語言有構詞嘅將來式，一隻動詞會有「將來式嘅樣」，唔淨只係加 will（或者類似嘅字詞）喺前面咁簡單。
射鵰英雄傳之九陰真經

《射鵰英雄傳之九陰真經》（The Mystery of The Condor Hero）係香港電視廣播有限公司古裝劇集，由張智霖、姜大衞、梁珮玲、顧美華、翁杏蘭、關寶慧、許秋怡、朱鐵和、羅樂林、王偉、劉江、江漢、廖啟智主演，監製潘嘉德。呢套劇喺1993年喺翡翠台首播，一共20集。
射鵰英雄傳之南帝北丐

《射鵰英雄傳之南帝北丐》（The Condor Heroes Return）係香港電視廣播有限公司古裝劇集，由鄭伊健、魏駿傑、黎耀祥、陳加玲、黃小燕、陳慧儀主演，監製莊偉建。呢套劇喺1994年喺翡翠台首播，一共20集。
將來完成式

喺語言學上，將來完成式（英文：future perfect）係一種時態同文法體，結合咗將來式同完成式。例如以下嘅英文句子：
I will have arrived in Macau tomorrow at 7 pm.
句嘢相當於粵語：「聽日七點，我應該到咗澳門。」「喺某個將來嘅時間點，呢件事應該完成咗。」
希沃特

希沃特，臺譯西弗（sievert，符號：Sv，簡稱：希）係輻射劑量﹙有效劑量，effective dose﹚嘅國際單位，用嚟量度輻射對人體健康嘅影響。
有效劑量等於吸收劑量（單位：戈瑞，gray）乘輻射權重因子（代表不同種類輻射嘅傷害性），再乘組織權重因子（代表各人體器官或組織對輻射引起嘅生物效應嘅唔同敏感程度﹚。
喺一個指定嘅生物﹙或人體﹚組織，1 希沃特﹙1 Sv﹚嘅輻射吸收劑量當量，所產生嘅生物效應，同 1 戈瑞﹙1 Gy﹚嘅高能量X射線相同。
佢嗰名嚟自瑞典生物物理學家、輻射防護專家羅爾夫·馬克西米利安·希沃特（Rolf Maximilian Sievert）。
希波克拉底

希波克拉底（古希臘文：Ἱπποκράτης，前460年—前370年）係古希臘醫學家，被後世尊稱做「西方醫學之父」。
希爾曼·范龍佩

希爾曼·范龍佩（荷蘭文：Herman Van Rompuy；1947年10月31號—）係前比利時首相，2008年到2009年在任，之後佢做頭一任歐洲理事會常任主席，任期由2009年到2014年。
希格斯玻色子

希格斯玻色子（又叫希格斯粒子、希格斯子、上帝粒子）係粒子物理學標准模型預言嘅一挺自旋爲零嘅玻色子，到而家重未喺實驗中觀察到。佢亦係標准模型中最後一挺重未發現嘅粒子。
英國物理學家希格斯（P.W.Higgs）提出咗希格斯機制。喺呢挺機制入便，希格斯場引起自發對稱性破缺，重將質量賦予規範傳播子同費米子。希格斯粒子係希格斯場嘅場量子化激發，佢通過自相互作用而獲得質量。

歷史
自然界入便物體之間嘅相互作用，可以劃分做4種力：引力（重力）、電磁力、強相互作用、弱相互作用。喺愛因斯坦相對論解決咗重力問題後，啲人開始嘗試建立統一嘅模型，想話解釋通過後3種力相互作用嘅所有粒子。
科學家建立咗叫做標準模型嘅粒子物理學理論，佢可以基本粒子分做3大類：誇克、輕子同玻色子。標準模型嘅缺陷，就係佢冇辦法解釋物質質量嘅來源。
為咗修補前便講過嘅理論嘅缺陷，英國科學家希格斯提出咗希格斯場嘅存在，重甚至乎預言咗希格斯玻色子嘅存在。假設出嘅希格斯玻色子係物質嘅質量之源，係電子同誇克等形成質量嘅基礎。第啲粒子喺希格斯玻色子構成嘅場入便，受佢作用而產生慣性，最尾先至有咗質量。之後冚嘭唥粒子喺除引力外嘅另3種力嘅框架入便相互作用，統一於標準模型之下。標準模型預言咗62種基本粒子嘅存在，呢啲粒子基本都經已被實驗證實，而希格斯玻色子係最後一挺重未發現嘅基本粒子。

驗證
歐洲核子研究中心1991年開始設計興建嘅歐洲大型強子對撞機位於法國同瑞士邊境地區地下100米深、約27公里長嘅環形隧道入便，使咗總計約100億美元，於2008年9月10日正式開始調試運行。佢可以憑借能令到單束粒子流能量達到7萬億電子伏特而成為世界上能級最高嘅對撞機。科學家普遍期望喺呢部對撞機嘅幫助下，能夠發現希格斯玻色子。
之不過希格斯認為，到而家經已運行多年嘅美國費米實驗室嘅萬億電子伏特加速器可能經已獲得希格斯玻色子存在嘅數據。
希澈

希澈（韓文：희철），原名金希澈（韓文：김희철，1983年7月10號—），韓國歌手、演員、主持人同音樂製作人，男團Super Junior成員，響隊內擔任副唱、副Rapper同綜藝擔當。
希爾斯郡

希爾斯郡（又譯山郡；英文：Hills Shire），舊稱寶琴山郡（英文：Baulkham Hills Shire），係澳洲位於雪梨西北地區嘅一個地方政府；郡轄境有386平方公里。山郡由於公園、生態保護區、農莊遍布全境，因此素有「花園之郡」之稱。2000年以後，由於市區週圍房價高漲，而當地居住環境怡人，因此吸引好多新家庭搬嚟入。

議會
希爾斯郡議會有議席12個，全市分4選區，各區選出議員3名代表市民同納稅人問政；郡長非直選。。
大步走

《大步走》（英文：The Runner）係香港無綫電視製作嘅時裝電視劇，由陳山聰、姚子羚、張達倫同劉穎鏇領銜主演，羅天宇、陳自瑤、胡諾言、趙希洛、蔣志光、張國強、泰臣同林子善聯合演出，監製黃偉聲。故仔用跑步做背景。
套劇喺翡翠台曾經兩度延期播出街，初頭安排喺2020年12月28號首播，之後因為改播《堅離地愛堅離地》而被抽起；跟住安排喺2021年1月25號首播，再因為改播《陀槍師姐2021》而再被抽起；最終喺同年3月8號首播。
另外，套劇一度被計劃由3月22號（第11集）開始將播映時段由第三檔（21:30檔）調上第二檔（20:30檔），騰出時段畀嗰日首播嘅《愛美麗狂想曲》，被外界猜測係用後者去迎擊隔籬台ViuTV同日首播嘅真人騷《最後一屆口罩小姐選舉》，後尾因為爭議聲音大，就連無綫前總經理陳志雲都出聲批評自亂陣腳，結果呢套劇唔使調時段。
大殺傷力武器

大殺傷力武器（英文：weapon of mass destruction，WMD）係指大規模範圍屠殺同破壞毀滅嘅區域戰略武器，例子有核彈噉。
大正天皇

大正天皇（日文：大正天皇／たいしょうてんのう Taishō Tennō；1879年8月31號—1926年12月25號），原名嘉仁，乳名明宮，係日本第123代天皇，1912至1926年在位。佢同時是上皇明仁阿爺、昭和天皇爸爸，媽媽係明治天皇嘅典侍柳原愛子。
喺佢在位期間，日本開始民主化，並日漸強大。但佢死後嘅一連串事件令到軍國主義抬頭，所有民主化成果都化為烏有。

出世
明治十二年（1879年）7月14號上晝8點20分，嘉仁喺東京赤坂區青山御所出世，老豆係明治天皇，媽咪係權典侍柳原愛子。嘉仁仲有2位同係由柳原愛子所生嘅家姐梅宮薰子內親王（1875-1876）及大哥建宮敬仁親王（1877-1878），但係都夭折。由於權典侍屬於後宮女官，名義上並唔屬於明治天皇正式嘅妃嬪，雖然係就係生咗個仔，但柳原愛子除咗喺女官職務上嘅提升之外，並冇獲得任何晉封同埋名號。相似嘅前例仲有明治天皇嘅生母中山慶子。
嘉仁從1879年出世之後一直到1889年之間，係由明治天皇生母中山慶子負責養育。細個嗰陣，嘉仁曾患有腦疾，雖然經過治療有所好轉，但係佢嘅精神狀態好差。

成為皇太子
13歲嘅嘉仁皇太子，攝於1892年
按照繼承順位，由於皇后一條美子冇生到仔女，嘉仁喺成年之後，於1888年11月被明治天皇冊立為皇太子。

大婚
嘉仁皇太子大婚，攝於1900年
1893年，伏見宮貞愛親王個女禎子女王（日文：山内禎子）被內定為未來嘅皇太子妃，但係喺1899年因為有肺病嘅疑慮被取消同嘉仁親王嘅婚約。1900年5月10號，21歲嘅嘉仁迎娶九條道孝公爵四女九條節子（即後來嘅貞明皇后）為皇太子妃；1901年禎子女王降嫁山內豐景（日文：山内豊景）侯爵，即使冇得做皇太子妃，禎子依然同後來繼位為皇后嘅節子幾有交情。
日本天皇同皇室自大正之後就開始咗一夫一妻制度。嘉仁婚後同妻子之間感情良好，皇太子妃打破一般慣例，親自喺丈夫身邊照料，並生咗四個仔，即裕仁親王（昭和天皇）、雍仁親王、宣仁親王、崇仁親王。
喺大正天皇大婚期間，日本全國各地都種咗大量櫻花，係人民對天皇嘅祝賀。

即位
1912年（明治45年）7月30號，明治天皇駕崩，32歲嘅嘉仁繼位，年號大正，攞易經嘅「大亨以正，天之道也」嘅意思。

大正政變
大正時代開始嗰陣，軍部推行急劇增加軍備，不過嗰陣日本有嚴重嘅財政困難。經過日俄戰爭，日本將朝鮮同中國東北部劃為自己嘅勢力範圍，令到軍備需求急速膨脹。1912年12月，西園寺公望內閣因陸軍部要求擴軍兩個師團而集體辭職，由軍閥巨頭桂太郎接替。但係桂太郎上台引起抗議，東京爆發第一次護憲運動。呢場運動嘅幕後支持者係企圖從軍閥，官僚手中奪取政權嘅資本家。1913年，反對黨提出彈劾內閣案，迫使國會休會。憤怒嘅市民包圍國會，破壞警察局、派出所，形勢惡化。大正天皇出面干涉，佢希望維持政局穩定，桂太郎內閣因此落台。民主運動戰勝保守勢力，史稱「大正政變」。

大正民主
以第一次護憲運動為起點，要求政黨政治嘅民主運動，喺1914年終於實現咗政黨議會，呢個成果被人叫做「大正民主」。呢個時候歐洲爆發一戰，而日本經過明治維新，接受西方文化同思想，國家平穩發展，造成日本一片繁華，令到大正前期為明治維新之後前所未有嘅盛世。
但係大正民主並冇改變日本對外侵略擴張嘅政策。大軍閥山本權兵衛組閣後，提出大規模擴充海軍嘅預算案。人民掀起第二次護憲運動，山本內閣落台。歐戰完咗之後，民主氣息濃厚，開始「大正民主時期」。

在位後期
大正天皇自幼多病，曾經患上腦膜炎留下後遺症，40歲又患腦血栓，仲變成精神病，搞到皇太子裕仁要攝政，不過大正同大仔裕仁嘅幕僚不和，形成兩個唔同嘅派別，晚年嗰陣，大正天皇仲被記載話佢精神錯亂添。1923年發生關東大地震，死咗好多人。不過大正天皇精神差而搞到唔知情，加上在位期間有好多天災人禍，所以大正天皇畀人叫做「唔好彩嘅大正」。

過身
1926年（大正十五年）聖誕，大正天皇死於心臟麻痺，享年四十七歲。死後葬喺東京多摩陵，係第一位葬喺東京嘅天皇。
大正區

大正區（日文：大正区／たいしょうく Taishō ku */?）係日本大阪廿四個區嘅其中一個。
大武口區

大武口區係中國寧夏石嘴山一個區，總面積950平方公里，人口29萬。
大武峻

大武峻（1992年11月24號—）係日本足球員，司職後衞，效力名古屋鯨魚。
平尾壯

平尾壯（粵拼：ping4 mei5 zong6；日文：平尾 壮(Hirao Sō)；1996年7月1號—）係日本足球員，近畿地方大阪府富田林市人，司職前鋒，效力大阪飛腳。
平山笑美

平山笑美 ，係日本嘅一個女藝人同埋配音員。
平尾知佳

平尾知佳（1996年12月31號—）係日本足球員，踢守門員，曾經喺2018年為日本女子足球代表隊出場1次。
平山智規

平山智規（1978年1月9號—）係日本足球員，司職中場，效力過柏太陽神。
平山

平山（Ping Shan），又叫大灣山，係香港九龍東邊嘅山，海拔高188.98米，喺觀塘區，牛池灣東南邊，行山友叫開機場山。。平山東北面係佐敦谷公園及順利邨，東南邊係佐敦谷，西邊係九龍灣，北邊係彩雲邨同飛鵝山。

公共屋邨
而家喺平山起好嘅住宅有坪石邨、彩盈邨、彩德邨、彩福邨同彩霞邨，而後四條屋邨都係「彩」字開頭，所以有人叫做四彩。
從平山山腰可以見到彩雲道及佐敦谷毗鄰發展計劃咁多個發展區域。圖中重可以見到當時重起緊嘅彩榮路（2008年9月）
平山綾

平山綾 ，係日本嘅一個女藝人同埋配音員。
平山郁夫

平山郁夫（平假名：ひらやま いくお，羅馬字：Hirayama Ikuo，1930年6月15號—2009年12月2號）係日本嘅畫家同教育家，2009年12月2號喺東京都嘅病房因中風死咗。佢鍾意中國文化，到過中國好多次。
平山大

平山大（1972年6月3號—）係日本足球員，司職後衞，效力過名古屋八鯨，及川崎前鋒。
平山相太

平山相太（1985年6月6號—）係前日本足球員，司職前鋒，曾經喺2010年爲日本足球代表隊出場4次，入咗3球。
康樂路站

康樂路站（粵拼：hong1 lok6 lou6 zaam6；英文：Hong Lok Road Stop）係香港輕鐵嘅一個車站，喺新界元朗區青山公路同康樂路交界附近，服務康樂路一帶居民。
康樂路站2號月台

761P綫（特別班次）往天榮（只係喺平日上晝10點至下晝3點提供服務）
停靠2號月台列車均須停喺指定位置上落客。

車站月台
康樂路站本身只包括兩個側式月台同埋連接過路處嘅行人路。
由於呢段路線嘅輕鐵路軌係起喺青山公路元朗段最中間嘅兩條行車線上，所以路軌旁嘅月台都係起喺路中間。東行及西行嘅1號及2號月台分別位於康樂路同青山公路交界一組行人過路處嘅西面同東面。

天榮 - 天悅 - 天秀 - 濕地公園 - 天恆 - 天逸 - 天富 - 頌富 - 天瑞 - 樂湖 - 天耀 - 坑尾村 - 塘坊村 - 屏山 - 水邊圍 - 豐年路 - 康樂路 - 大棠路 - 元朗注意：761P綫（特別班次）只係喺平日非繁忙時間（上晝10點至下晝3點）提供服務。

歷史
康樂路站喺輕鐵初初起嗰陣同步興建，喺1988年9月18號啟用。

利用狀況
本站跟隨輕鐵喺1988年啟用。由於位於元朗市中心，多年來人流逐步增加，但比唔上大棠路站。所以九廣鐵路公司只作過少少改動，主要係開通兩個月台通往青山公路元朗段側嘅兩條新行人路。
康津

康津（韓文：강진군／康津郡 Gangjin gun */?）係大韓民國全羅南道嘅一個郡。
康氏躄魚

康氏躄魚（學名： Antennarius commerson）係躄魚科躄魚屬嘅其中一個種。
康泰旅行社

康泰旅行社（英文：Hong Thai Travel；香港旅行社牌照號碼：350070）係香港其中一間主要旅行社，1966年創辦，而家有1,100名職員同30幾間分社。除咗香港之外，喺澳門、廣東省、美國、加拿大、新加坡、泰國、台灣都有分公司。

歷史
康泰旅行社由黃明銓喺1966年成立。主要業務係代訂機票、船票同營辦入境遊。到咗1968年，黃明銓個仔黃士心接手康泰，當時公司只有12名員工。1977年，因為香港立例規定七日有薪勞工假期，所以康泰推出各款東南亞旅行團，以「早機去，晚機返，玩足七天」作為宣傳。
康泰1985年喺新加坡設立分公司；1992年喺深圳開設分社；1999年6月喺廣州開設中國第一間中港合資旅行社；2000年11月，旅行社投資逾400萬元開設全港第一間電話服務中心。
2002年前，康泰旅行社總部設喺荔枝角。
2002年2月，由康泰旅行社黃士心或有關人士以大約9,109萬元購入香港金鐘統一中心5樓全層，作為新總部。新總部喺同年12月10號開幕，面積達31,410方呎，總部內更有用咗30萬元裝修嘅豪華桑拿浴廁。
2003年，「沙士」肆虐，香港旅遊業面對前所未有嘅衝擊。康泰嘗試推出停辦咗7年嘅本地遊，結果廣受市民歡迎。同年7月，內地放寬個人遊政策，康泰舉辦「香港非常遊」同埋贊助TVB拍攝13集「香港非常遊」電視特輯。
2011年5月16號，明報報導康泰董事長黃士心證實海南航空母公司海航集團已經購入康泰51%控股權。市場估計成單交易作價大約7億港元。
2018年5月14號，總部由統一中心5樓全層搬去荃灣中染大廈26樓。同時傳出賣盤消息，將股份悉數轉讓畀「勝投國際投資有限公司」，同香港航空母公司海航集團有關。康泰發言人無回應事件。
2019年2月，黃士心父子辭任康泰董事，並將公司剩低嘅49%股權都賣畀海航，正式退出康泰嘅營運。
2020年開始受全球肺炎疫情影響，業務受到打擊，卒之到2022年10月因資不抵債開始清盤程序。

管理層
前董事長：黃士心
前總經理：
劉美詩（1987-2010） [失咗效嘅鏈]，經常就有關香港人外遊事務接受香港媒體訪問。
黃進達（Jason）（2010-2019）
高級副總經理：劉美詩（2016-）獲康泰董事長黃士心同佢個仔總經理黃進達邀請，再度效力康泰。
副總經理：陳建鵬

大件事一覽
1997年8月，一個40幾人嘅康泰菲律賓旅行團喺馬尼拉灣坐觀光船遊覽期間，因嚴重超載同埋船隻結構有問題釀成沉船意外，7名港人喪生。
2010年8月23號，一個康泰旅行團喺菲律賓俾槍手挾持，全團連領隊一共21人，其中6人獲釋；其後當晚19:20後情況惡化，事件導致領隊謝廷駿同7名團友死亡，之後槍手都俾警察擊斃，另外有7名團友受傷。（馬尼拉人質事件）
2011年10月6號，一個康泰旅行團巴士停泊喺中國北京嘅一個餐館停車場。當團友準備落車嘅時候，一架旅遊巴士突然溜前。當時全團連領隊有24人，其中3人因走避不及，被撞倒喪生，領隊受輕傷。
2012年2月，康泰不顧香港政府對菲律賓發出黑色旅遊警告下，同一個團購網開辦菲律賓旅行團，而且無喺行程單張寫明菲律賓嘅黑色旅遊警告。
小偷家族

《小偷家族》（粵拼：siu2 tau1 gaa1 zuk6，日文：万引き家族）係套2018年上畫嘅日本劇情片，導演係是枝裕和。
小倉勉

小倉勉（1966年7月18號—）係退役日本足球員，教練，執教過大宮松鼠。
小倉唯

小倉唯（粵拼：siu2 cong1 wai4，1995年8月15號—）係日本嘅一個女藝人同埋配音員。
小儀與13「型」男

《小儀與13「型」男》（The Perfect Date 13）係香港奇妙電視製作嘅真人騷節目，由阮小儀主持，由2020年12月26號到2021年3月19號逢禮拜六23:00－23:30喺香港開電視首播。節目主持每集會同一位男嘉賓拍一日拖。嘉賓陣容包括張繼聰、蔡一傑、葛民輝、關智斌、方力申、蘇浩才、林奕匡、吳肇軒、Artem Ansheles、蘇民峰、Jerry C、陳柏宇。
小保加體育會籃球隊

小保加體育會籃球隊（英文：Boca Juniors Basketball）係阿根廷布宜諾斯艾利斯嘅職業籃球球會，依家打緊阿根廷全國籃球聯賽。
小倉結衣

小倉結衣 ，係日本嘅一個女藝人同埋配音員。
小倉隆史

小倉隆史（1973年7月6號—）係日本足球員，司職前鋒，曾經喺1994年爲日本足球代表隊出場5次，入咗1球。
小值賀機場

小值賀機場（粵音：siu2 zik6 ho6 gei1 coeng4）係喺日本九州地方嘅一個機場，喺1985年嗰陣起好兼且開放畀人用嚟搭飛機。
廉政行動2011

《廉政行動2011》（英文：ICAC Investigators 2011）係香港電台電視部同廉政公署合作攝製嘅時裝實況單元劇，全劇共5集，由陳曼儀同羅香蘭擔任監製。
喺計劃製作呢套劇嘅時候，一宗涉及無綫電視人員嘅貪污案已進入司法程序，為免引起利益衝突，呢套劇改由香港電台電視部負責拍攝，但仍然喺星期六晚上黃金時間喺翡翠台首播。
呢套劇係曾江最後一部參與演出嘅香港電台電視劇集。

單元一《盲目》（保險金詐騙案）
導演：林超賢
保險經紀埋沒良知，以金錢利誘內地漢自殘眼睛，並安排虛假交通意外以詐騙巨額保險賠償，當中亦涉及提供非法利益罪行；廉署人員智破騙局，揪出幕後主腦歸案。
改編自2004至2006年郭樺昌刺盲中國內地人士詐騙保險事件（案件編號：DCCC1011/2006）

單元二《黑白線》（警務人員貪污及行為失當案）
導演：夏桂昌
沙展陳義江，人稱KING哥，本來係一名出色警員，但由於財政壓力，加上工作同黑道成日接觸，導致走上歪路，被揭發以權謀私，為罪犯提供保護。警方為免損害公眾利益及警隊聲譽，主動同廉署合作，剷除害群之馬。
改編自反黑組警長梁熾江公職人員收受利益案件（案件編號： DCCC979/06）

單元三《心魔》（飲食業收受回佣案）
導演：葉偉民
人嘅心魔，會將自己腐蝕到咩程度？一個貪念，會為社會帶來點樣嘅影響？ 憑自己努力從低層爬到跨國快餐店集團嘅一哥，不敵心魔誘惑，收受巨額非法回佣，被廉署拘捕後身敗名裂，前途斷送。
改編自2009年麥當勞香港區前董事總經理劉士盛非法收受回佣一案（案件編號：DCCC 114/2008）。

單元四《黃金噩夢》（服裝公司造市案）
導演：章國明
廉署調查員以敏銳嘅觀察力，揭發公司主席洪漢安為求上市而誇大賬目，並同時利用空殼公司製造過億虛假買賣，呃銀行批出信用狀。洪漢安等人最後被廉署拘捕，畢生努力終於化為烏有。而且妹妹同妹夫嘅婚姻亦被摧毀。
改編自洪良國際造市案（案件編號：HCMP630/2010）

單元五《私症》（醫學院院長行為失當案）
導演：余世民
大學醫學院院長利用病人嘅信任同私症制度漏洞，騙取病人診金同捐款；廉署調查員抽絲剝繭，最終成功拉佢入罪坐監。院長本來喺醫學界貢獻良多，但一生成就自此白白斷送。
改編自2009年香港大學醫學院前院長林兆鑫公職人員行為失當案（案件編號：DCCC 440/2008）

製作特輯
呢套劇嘅製作特輯名為《廉政行動2011製作特輯》，2011年10月29號（星期六）香港時間19:30-20:00喺無綫電視翡翠台播出，由林保怡旁白，內容介紹劇集製作過程同花絮。

中國中央電視台播放時間
2012年3月15至19號23:30喺CCTV-1綜合頻道播放。
廉政行動2019

《廉政行動2019》（英文：ICAC Investigators 2019）係香港電視廣播有限公司同香港廉政公署聯合拍攝製作嘅時裝電視劇，由陳家樂、陳瀅、滕麗名同黃智賢領銜主演，並由鄭則仕、賴慰玲、楊詩敏、敖嘉年、胡渭康同古明華聯合主演，監製曾勵珍、林超賢、羅香蘭。劇入面嘅故仔改編自4單真實嘅貪污案。